02010690108030008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1069 


1 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 9501 /1992 απόφασης του Νομάρχη 
Πειραιά που αφορά τη σύσταση του νομικού προ¬ 
σώπου με την επωνυμία «Σχολική Επιτροπή Δημο¬ 
τικού και Νηπιαγωγείου Βάρκιζας» (ΦΕΚ 362/τ.Β'/ 


5.6.1992). 1 

Σύσταση νομικού προσώπου με την επωνυμία «Κοινο¬ 
τικός Παιδικός Σταθμός Δροσιάς (πρώην Ι.Β.Σ.Α.)» 

στην Κοινότητα Δροσιάς του Νομού Αττικής. 2 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ δήμου Επανομής Νο¬ 
μού Θεσσαλονίκης (Δ.Ε.Υ.Α)». 3 

Τροποποίηση της συστατικής πράξης του Νομικού 
Προσώπου με την επωνυμία «Κοινοτική Βιβλιοθήκη 

Νικολείκων - Αρχαία ΕΛΙΚΗ». 4 

Τροποποίηση του Οργανισμού Εσωτερικής Υπηρε¬ 
σίας του νομικού προσώπου με την επωνυμία «Δη¬ 
μοτικό Αθλητικό Κέντρο Φλώρινας». 5 

Σύσταση δημοτικού νομικού προσώπου με την επωνυ¬ 
μία «Κέντρο Ανοιχτής Προστασίας Ηλικιωμένων 
Δ.Δ. Μοναστηριού» στο Δήμο Χαλκηδόνας του Νο¬ 
μού Θεσσαλονίκης. 6 

Τροποποίηση της συστατικής πράξης της Δημοτικής 
Επιχείρησης Τουριστικής - Πολιτιστικής Ανάπτυ¬ 
ξης Δήμου Τορώνης Ν. Χαλκιδικής». 7 

Μεταβίβαση δικαιώματος υπογραφής με εντολή «ΔΙΕΥ¬ 
ΘΥΝΤΗ» στους Υποδιευθυντές και Τμηματάρχες της 
Διεύθυνσης Αστυνόμευσης Αερολιμένα Αθηνών. 8 


ΑΠΟΦΑΣΕΙ Σ 

Αριθ. 08/Δ.Τ.Α./13750 (1) 

Τροποποίηση της 9501/1992 απόφασης του Νομάρχη 
Πειραιά που αφορά τη σύσταση του νομικού προσώ¬ 
που με την επωνυμία «Σχολική Επιτροπή Δημοτικού και 
Νηπιαγωγείου Βάρκιζας» (ΦΕΚ 362/τ.Β'/5.6.1992). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 5 του Ν.1894/1990 (ΦΕΚ 


ΙΙΟ/Α') και του άρθρου 203 του Π.Δ. 410/1995 (ΦΕΚ 
231/Α). 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997«Διοίκηση, Οργάνωση, Στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/30.5.97). 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 9501/1992 απόφαση του Νομάρχη Πειραιά που 
αφορά τη σύσταση του νομικού προσώπου με την επωνυ¬ 
μία «Σχολική Επιτροπή Δημοτικού και Νηπιαγωγείου Βάρ¬ 
κιζας». 

5. Την 134/2003 απόφαση του Δημοτικού Συμβουλίου 
Βάρης, αποφασίζουμε: 

Τροποποιούμε την 9501/1992 απόφαση του Νομάρχη 
Πειραιά που αφορά τη σύσταση του νομικού προσώπου 
με την επωνυμία «Σχολική Επιτροπή Δημοτικού και Νη¬ 
πιαγωγείου Βάρκιζας», ως ακολούθως: 

1. Συστήνουμε δύο νομικά πρόσωπα δημοσίου δικαίου 
με την επωνυμία: 

α) «Σχολική Επιτροπή Δημοτικού Σχολείου Βάρκιζας». 

β) «Σχολική Επιτροπή Νηπιαγωγείου Βάρκιζας». 

2. Σκοπός των νομικών προσώπων είναι η διαχείριση των 
πιστώσεων που διατίθενται για την κάλυψη των δαπανών 
λειτουργίας των αντίστοιχων σχολείων, η αμοιβή των κα¬ 
θαριστριών, η εκτέλεση έργων επισκευής - συντήρησης 
των σχολείων και του κάθε είδους εξοπλισμού τους κ.τ.λ., 
όπως αναφέρεται αναλυτικά στο άρθρο 5, παρ. 9 του 
Ν. 1894/1990. 

3. Πόροι των νομικών προσώπων είναι: 

α) Η ετήσια επιχορήγηση του Δήμου ύψους 6.000 € για 
το καθένα. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Πρόσοδοι από την περιουσία τους. 

ε) Περιουσία (που τυχόν αφιερώνεται). 

4. Τα νομικά πρόσωπα εκπροσωπούνται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού τους Συμβουλίου και όταν αυτός κωλύεται ή απου¬ 
σιάζει από τον Αντιπρόεδρο. 

Η διοίκηση, η συγκρότηση, η λειτουργία και οι αρμόδιό- 

τητεςτων οργάνων διοίκησης, η οργάνωση και η λειτουρ¬ 
γία, η διαχείριση και η εποπτεία των νομικών προσώπων, 
διέπονται από τις προβλεπόμενες διατάξεις του Δη¬ 
μοτικού και Κοινοτικού Κώδικα και του άρθρου 5 του 
Ν. 1894/1990. 

5. Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βάρης 
για το έτος 2003 ύψους 12.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 10 Ιουλίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 08/Δ.Τ.Α,/οικ. 13840 (2) 

Σύσταση νομικού προσώπου με την επωνυμία «Κοινοτι¬ 
κός Παιδικός Σταθμός Δροσιάς (πρώην Ι.Β.Σ.Α.)» στην 
Κοινότητα Δροσιάς του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3106/2003 (ΦΕΚ 30/Α /10.2.2003) 
«Αναδιοργάνωση του Εθνικού Συστήματος Κοινωνικής 
Φροντίδας και άλλες διατάξεις» και ειδικότερα του άρ¬ 
θρου 8 που αφορά την υπαγωγή των ΚΕ.Φ.Ο. και άλλων 
υπηρεσιών Κοινωνικής Φροντίδας στους Ο.Τ.Α. και του 
άρθρου 14του Ν. 3146/2003 (ΦΕΚ 125/Α723.5.2003). 

2. Τις διατάξεις του άρθρου 203 του Δ.Κ.Κ. (Π.Δ. 410/ 
1995). 

3. Τις διατάξεις της παρ. 10 του άρθρου 6 του Ν. 2503/ 
1997 (ΦΕΚ107/Α730.5.97). 

4. Την υπ’ αριθ. οικ. 11749/29.5.2003 εγκύκλιο του 
Υπουργού Εσωτερικών Δημόσιας Διοίκησης και Αποκέ¬ 
ντρωσης με θέμα «Κέντρα Φροντίδας Οικογένειας 
(ΚΕ.Φ.Ο.), Βρεφονηπιακοί - Παιδικοί Σταθμοί, Βρεφονη- 
πιοκομεία και Νηπιαγωγεία του Π.Ι.Κ.Π.Α., Κ.Β. «ΜΗΤΕ¬ 
ΡΑ» και των Ιδρυμάτων Βρεφονηπιακών Σταθμών Αθη¬ 
νών, Θεσσαλονίκης και Λάρισας, Πρόγραμμα Παιδικών 
Σταθμώντου Ε.Ο.Π.». 

5. Το γεγονός ότιη Κοινότητα Δροσιάς δενπροέβη στην 
έκδοση απόφασης του Κοινοτικού Συμβουλίου για την 
προσαρμογή της συστατικής πράξης του Παιδικού Σταθ¬ 
μού του Ιδρύματος Βρεφονηπιακών Σταθμών Αθηνών 
που λειτουργεί στα διοικητικά της όρια, στις διατάξεις του 
άρθρου 203 του Δ.Κ.Κ. (Π.Δ. 410/1995) μέσα στην προθε¬ 
σμία όπως ορίζεται στις διατάξειςτου άρθρου 8του Ν. 3106/ 
2003 (ΦΕΚ 30/Α710.2.2003), αποφασίζουμε: 

1. Τη σύσταση Κοινοτικού Νομικού Προσώπου με την 
επωνυμία «Κοινοτικός Παιδικός Σταθμός Δροσιάς (πρώ¬ 
ην Ι.Β.Σ.Α.)» στην Κοινότητα Δροσιάς του Νομού Αττικής. 
Το συνιστώμενο νομικό πρόσωπο καλύπτει τον Παιδικό 
Σταθμό του Ιδρύματος Βρεφονηπιακών Σταθμών Αθηνών 
που βρίσκεται στα διοικητικά όρια της Κοινότητας Δρο¬ 
σιάς, ο οποίος μεταβιβάζεται στην ίδια Κοινότητα. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων της περιοχής 
του Δήμου και γονέων δημοσίων υπαλλήλων του Νομού, η 
πολύπλευρη νοητική, συναισθηματική, κοινωνική, ψυχο¬ 
σωματική ανάπτυξη των παιδιών, η προπαρασκευή τους 


για τη φυσική μετάβασή τους από την οικογενειακή ζωή 
στο σχολικό περιβάλλον. Οι λοιποί σκοποί για του οποίους 
ιδρύθηκε και λειτουργεί μέχρι σήμερα ο υπό κατάργηση 
Παιδικός Σταθμός εξακολουθούν να υφίστανται. 

3. Πόροι του Νομικού Προσώπου είναι οι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

β) Η ετήσια επιχορήγηση της Κοινότητας Δροσιάς, η 
οποία θα καθορισθεί με απόφαση του Κοινοτικού Συμ¬ 
βουλίου Δροσιάς πριν την ψήφιση του προϋπολογισμού 
του νομικού προσώπου, και η οποία θα προσαρμόζεται 
ανάλογα με τις ανάγκες του νομικού προσώπου. 

γ) Η μηνιαία οικονομική εισφορά (τροφεία) από τις οι¬ 
κογένειες των φίλο ξένο υμένων παιδιών. 

δ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

ε) Οι εισπράξεις από το αντίτιμο των παρεχομένων από 
το Ν.Π.Δ.Δ. πραγμάτων ή υπηρεσιών. 

στ) Τυχόν πρόσοδοι από την ίδια του περιουσία, 
ζ) Άλλες τυχόν κρατικές επιχορηγήσεις, 
η) Κάθε έσοδο που προέρχεται από φυσικό ή νομικό 
πρόσωπο. 

4. Περιουσία του νομικού προσώπου είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται από τον καταργούμενο Κρατικό Παιδικό Σταθμό 
του Ιδρύματος Βρεφονηπιακών Σταθμών Αθηνών που 
βρίσκεται στα διοικητικά όρια της Κοινότητας Δροσιάς 
για την εκπλήρωση του σκοπού του, μεταβιβάζονται στο 
συνιστώμενο νομικό πρόσωπο χωρίς αντάλλαγμα, με την 
επιφύλαξη των περί κληρονομιών, κληροδοσιών και δω¬ 
ρεών διατάξεων. 

Μέσα σε ένα τρίμηνο από τον ορισμό των μελών του δι¬ 
οικητικού συμβουλίου θα γίνει πλήρης απογραφή όλων 
των περιουσιακών στοιχείων του υπό κατάργηση Σταθ¬ 
μού που περιέρχονται στην κυριότητα του συνιστώμενου 
νομικού προσώπου. 

5. Το Νομικό Πρόσωπο διοικείται από επταμελές Διοι¬ 
κητικό Συμβούλιο που αποτελείται από: 

α) Τον εκάστοτε Πρόεδρο της Κοινότητας (ή άλλο μέ¬ 
λος αιρετό ή μη), που ορίζεται από τον Πρόεδρο της Κοι¬ 
νότητας ως Πρόεδρο. 

β) Τρεις (3) Κοινοτικούς Συμβούλους που ορίζονται από 
το Κοινοτικό Συμβούλιο με τους αναπληρωτές του. 

γ) Έναν (1) εκπρόσωπο των γονέων των παιδιών που φι¬ 
λοξενούνται στον Παιδικό Σταθμό με τον αναπληρωτή του 
που ορίζεται από το Κοινοτικό Συμβούλιο μετά από σχετι¬ 
κή πρόταση των γονέων των φιλοξενουμένων παιδιών. 

δ) Έναν (1) εκπρόσωπο των εργαζομένων στον Παιδικό 
Σταθμό με τον αναπληρωτή του που υποδεικνύεται από 
συνέλευση των εργαζομένων και ορίζεται από το Κοινοτι¬ 
κό Συμβούλιο. 

ε) Έναν (1) κάτοικο της Δροσιάς με τον αναπληρωτή του 
που ορίζεται από το Κοινοτικό Συμβούλιο. 

Η θητεία των μελών ακολουθεί τη δημοτική περίοδο. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Κάλυψη Δαπάνης. 

Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού της Κοινό¬ 
τητας του τρέχοντος έτους και των επομένων οικονομι- 

κών ετών, το ύψος της οποίας θα προσδιορισθεί επακρι¬ 
βώς με βάση την ετήσια επιχορήγηση της Κοινότητας για 
τη λειτουργία του νομικού προσώπου από το Υπουργείο 
Εσωτερικών Δημόσιας Διοίκησης και Αποκέντρωσης, 
σύμφωνα και μετιςδιατάξειςτηςπαρ. 8του άρθρου 8του 
Ν. 3106/2003 (ΦΕΚ30/Α710.2.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 4 Ιουλίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 27.278 (3) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ δήμου Επανομής Νομού 
Θεσσαλονίκης (Δ.Ε.Υ.Α)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 1 παραγρ. 3 του Ν. 
1069/1980 «Περί κινήτρων δια την ίδρυσιν επιχειρήσεων 
υδρεύσεως και αποχετεύσεως », β) Τις διατάξεις του άρ¬ 
θρου 6 παραγρ. 1 του Ν. 2307/1995 « Προσαρμογή νομο¬ 
θεσίας αρμοδιότητας Υπουργείου Εσωτερικών στις δια¬ 
τάξεις για τη Νομαρχιακή Αυτοδιοίκηση και άλλες διατά¬ 
ξεις», γ) του άρθρου 278 του Δημοτικού και Κοινοτικού 
Κώδικα (Π.Δ. 410/1995), δ) του άρθρου 27 του Ν. 2081/ 
1985 με το οποίο προστίθεται το άρθρο 29Α στο Ν. 1558/ 
1985 «Κυβέρνηση και Κυβερνητικά Οργανα» και ε) του άρ¬ 
θρου 1 παραγρ. 7 του Ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

2. Την 25.027/1984 απόφαση του Υπουργού Εσωτερι¬ 
κών (Φ.Ε.Κ 244/Β/9.4.1984) «Καθορισμός αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205 έως 213 του Ν. 1.065/1980». 

3. Τις αποφάσεις 67/2002 και 162/2003 του δημοτικού 
συμβουλίου Επανομής, για τη σύσταση της παραπάνω 
επιχείρησης. 

4. Τη σχετική για τη σύσταση Δημοτικής Επιχείρησης 
Ύδρευσης Αποχέτευσης Επανομής οικονομοτεχνική με¬ 
λέτη. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Εγκρίνονται οι 162/2003 και 67/2002 αποφάσεις του δη¬ 
μοτικού συμβουλίου Επανομής του Νομού Θεσσαλονί¬ 
κης, που αφορούν στη σύσταση στον ομώνυμο δήμο ενι¬ 
αίας επιχείρησης ύδρευσης - αποχέτευσης που έχει ως 
εξής: 

Συστήνεται στο δήμο Επανομής του Νομού Θεσσαλονί¬ 
κης ενιαία επιχείρηση ύδρευσης - αποχέτευσης με την 
επωνυμία: « ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΕΠΑΝΟΜΗΣ ΝΟΜΟΥ ΘΕΣΣΑΛΟΝΙΚΗΣ». 


Η Δημοτική Επιχείρηση Ύδρευσης και Αποχέτευσης εί¬ 
ναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων αρμοδιό- 
τητάς της καθώς και τις πηγές χρηματοδότησής της από 
τις διατάξεις του Ν. 1069/1980. 

Για τα λοιπά θέματα εφαρμόζονται οι σχετικές διατά¬ 
ξεις του Δημοτικού και Κοινοτικού Κώδικα, όπως ισχύει 
κάθε φορά και οι κανόνες της ιδιωτικής οικονομίας. 

Η σύσταση της επιχείρησης δικαιολογείται γιατί: 

- Δημιουργείται νομικό πρόσωπο ιδιωτικού δικαίου που 
έχει διοικητική και οικονομική αυτοτέλεια και ευελιξία, 
αντιμετωπίζει ριζικά, μεθοδικά και μακροχρόνια όλο το 
κύκλωμα ύδρευσης και αποχέτευσης του δήμου Επανο¬ 
μής- 

- Εξασφαλίζεται η χρηματοδότηση των έργων αυτών 
από το πρόγραμμα δημοσίων επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν 1.069/1980 

Έδρα της επιχείρησης είναι ο δήμος Επανομής και πε¬ 
ριοχή αρμοδιότητάς της είναι η διοικητική του περιφέ¬ 
ρεια. 

Διοίκηση. 

Η επιχείρηση διοικείται από διοικητικό συμβούλιο που 
αποτελείται από επτά (7) μέλη, τα οποία ορίζονται μαζί με 
τους αναπληρωτέςτους από το δημοτικό συμβούλιο. Από 
τα μέλη αυτά: 

- Τέσσερις (4) είναι αιρετοί εκπρόσωποι του δήμου, εκ 
των οποίων το ένα (1) προέρχεται από τη μειοψηφία του 
δημοτικού συμβουλίου 

- Δύο (2) είναι δημότες ή κάτοικοι του δήμου που έχουν 
πείρα ή γνώσεις σχετικές με το αντικείμενο της επιχείρη¬ 
σης και 

- Ένας (1) εκπρόσωπος του Αγροτικού Συλλόγου Επα¬ 
νομής. 

Η θητεία του διοικητικού συμβουλίου ακολουθεί τη θη¬ 
τεία του δημοτικού συμβουλίου. 

Το δημοτικό συμβούλιο ορίζει από τα μέλη του διοικητι¬ 
κού συμβουλίου τον πρόεδρο και τον αντιπρόεδρό του. 

Ο πρόεδρος του διοικητικού συμβουλίου και σε περί¬ 
πτωση απουσίας ή κωλύματος, ο αντιπρόεδρος εκπρο¬ 
σωπεί την επιχείρηση σε όλες τις σχέσεις, δικαστικές ή 
εξώδικες. 

Η διάρκεια της επιχείρησης είναι αορίστου χρόνου και 
αρχίζει από τη δημοσίευση της απόφασης αυτής στην 
Εφημερίδα της Κυβερνήσεως. 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες. Οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων. Οι υπόνομοι ή ανοι¬ 
κτοί αγωγοί που εκβάλουν άμεσα ή έμμεσα στο δίκτυο, 
καθώς επίσης και οι μονάδες επεξεργασίας πόσιμου νε¬ 
ρού και υγρών αποβλήτων και κάθε άλλο στοιχείο που θα 
παραχωρηθεί από το δήμο. 

Πόροι 

Πόροι της επιχείρησης θα είναι τα έσοδα που θα προ¬ 
έρχονται από: 

- Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε- 

τία από 1ης Ιανουάριου του επόμενου έτους που υπολο¬ 
γίζεται σε ποσοστό 80% επί της αξίας του ύδατοςπου κα- 
ταναλίσκεται (αρ. ΙΟπαρ. 1 εδ. α'και 11 Ν. 1069/80). 

- Η επιχορήγηση από το Πρόγραμμα Δημοσίων Επενδύ¬ 
σεων σε ποσοστό 35% των δαπανών μελετών και κατα¬ 
σκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (αρ.10 παρ.1 εδ. 
ια'και 13 Ν. 1069/80). 

- Το ειδικό τέλος 3%, όπως αυτό αντικαταστάθηκε από 
το άρθρο 43 του Ν. 2065/1992 (άρθρο 10, παραγρ 1, 
εδαφ. Βτου Ν. 1060/1980). 

- Το τέλος σύνδεσης με το δίκτυο αποχέτευσης (αρ. 10 
παρ. 1 εδ. γ' Ν. 1069/80). 

- Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (αρ. 10 παρ. 1 εδ. δ' 
και 15 Ν. 1069/80). 

- Τοτέλος σύνδεσης με το δίκτυο ύδρευσης (αρ. 10 παρ. 
1 εδ.ε'Ν. 1069/80). 

-Τοτέλοςσύνδεσηςυπονόμων(αρ. ΙΟπαρ. 1 εδ.στ'Ν, 1069/80). 

- Η αξία του ύδατος που καταναλώνεται (αρ. 10 παρ. 1 
εδ.ζ'Ν. 1069/80). 

- Η εγγύηση χρήσεως του υδρομετρητή (αρ. 10 παρ. 1 
εδ.η'Ν. 1069/80). 

- Η δαπάνη μετατόπισης αγωγών διακλαδώσεων και 
συνδέσεως αγωγών ύδρευσης ή αποχέτευσης, υδρομε¬ 
τρητών ή άλλων συναφών εργασιών (αρ. 10 παρ. 1 εφ. θ' 
Ν. 1069/80). 

- Οι συνεισφορές τρίτων για την εκτέλεση κατά προτε¬ 
ραιότητα έργων (αρ. ΙΟπαρ. 1 εδ. ι'Ν. 1069/80). 

- Οι πρόσοδοι από την περιουσία ή το τίμημα από την 
εκποίηση αυτής (αρ. 10 παρ. 1 εδ. ιβ' Ν. 1069/80). 

- Δάνεια, κληρονομιές, δωρεές και λοιπές επιχορηγή¬ 
σεις (αρ. 10 παρ. 1 εδ. ιγ' Ν. 1069/80). 

- Έσοδα που εισπράττονται από την εφαρμογή των δια¬ 
τάξεων των άρθρων 27 και 28 του Ν. 1069/80 όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95 καθώς και κάθε άλλη νόμιμη πρόσοδος. 

- Κάθε άλλο έσοδο που τυχόν θα προβλεφθεί με νεότε¬ 
ρο Νόμο που αντικαθιστά ή τροποποιεί τον Ν. 1069/80. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 και τους κανονισμούς που συντάσσονται σύμ¬ 
φωνα με τις διατάξεις του νόμου αυτού. 

Η επιχείρηση διαλύεται: α) με απόφαση του δημοτικού 
συμβουλίου, που λαμβάνεται με απόλυτη πλειοψηφίατων 
μελών του, β) όταν λήξει χωρίς να παραταθεί η διάρκειά 
της και γ) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το διοικητι¬ 
κό συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο δήμο Επανομής. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του δήμου Επα¬ 
νομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Ιουλίου 2003 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


Αριθ. 8328 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «Κοινοτική Βιβλιοθήκη Νικο- 
λέϊκων - Αρχαία ΕΛΙΚΗ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του Π .Δ. 410/95 και του 
άρθρου 1 του Ν. 2539/97. 

2. Την Α. 14990/9.5.84 απόφασής μας που δημοσιεύθη- 
κε στο ΦΕΚ 924/Β/31.12.84 περί σύστασης ιδίου Νομικού 
Προσώπου με την επωνυμία «Κοινοτική Βιβλιοθήκη Νικο- 
λέϊκων - Αρχαία ΕΛΙΚΗ». 

3. Την 70/03 απόφαση του Δημ. Συμβ. Διακοπτού με την 
οποία ζητάτε η τροποποίηση της συστατικής πράξης του 
εν λόγω Νομικού Προσώπου αφού η τέως Κοινότητας 
αποτελεί σήμερα Δημοτικό Διαμέρισμα του Δήμου Διακο- 
πτού. 

4) Την αρ. 241 Γ/1998 (ΦΕΚ 939/Β/1998) απόφαση του 
Γ.Γ.Π.Δ.Ε. για τη μεταβίβαση αρμοδιοτήτων, αποφασί¬ 
ζουμε: 

Εγκρίνουμε την 70/03 απόφαση του Δημ. Συμβ. Διακο- 
πτού του Νομού μας. 

Τροποποιούμε την Α. 14990/9.5.84 απόφασή μας ως 
προς τις παραγράφους 1 και 3α, 5 και 6 αυτής που δια¬ 
μορφώνονται όπως παρακάτω: 

1. Συστήνουμε Νομικό Πρόσωπο με την επωνυμία Δη¬ 
μοτική Βιβλιοθήκη Δημοτικού Διαμερίσματος Νικολέϊκων 
«Η ΑΡΧΑΙΑ ΕΛΙΚΗ» Δήμου Διακοπτού. 

2α) Η ετήσια επιχορήγηση του Δήμου Διακοπτού που θα 
καθορίζεται με απόφαση του Δημοτικού Συμβουλίου. 

5. Το εν λόγω Ίδιο Νομικό Πρόσωπο θαΔιοικείται από επτα- 
μελές Διοικητικό Συμβούλιο το οποίο θα απαρτίζεται από: 

Α) Τον εκάστοτε Δήμαρχο Διακοπτού ως πρόεδρο του 
Διοικητικού Συμβουλίου αναπληρούμενο από άλλο μέλος 
αιρετό ή μη που ορίζεται από τον ίδιο. 

Β) Τον εκάστοτε Πρόεδρο του Τοπικού Συμβουλίου του 
Δημοτικού Διαμερίσματος Νικολέϊκων ως αντιπρόεδρος 
του Διοικητικού Συμβουλίου και σε περίπτωση κατάργη¬ 
σης του θεσμού του Τοπικού Συμβουλίου, από έναν Δη¬ 
μοτικό Σύμβουλο, που θα ορισθεί με απόφαση του Δημο¬ 
τικού Συμβουλίου Διακοπτού. 

Κατά τα λοιπά ισχύει η Α. 14990/9.5.85 τροποποιούμενη 
απόφασή μας. 

Από την παρούσα δεν προκύπτει δαπάνη σε βάρος του 
Κρατικού προϋπολογισμού ούτε σε βάρος του προϋπο¬ 
λογισμού του Δήμου Διακοπτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Ιουνίου 2003 

Με εντολή Γ ενικού Γ ραμματέα Περιφέρειας 
Η Γενική Διευθύντρια κ.α.α. 

ΧΛΟΗ ΚΑΤΣΟΥΛΑ 

-♦- 

Αριθ. 4910 (5) 

Τροποποίηση του Οργανισμού Εσωτερικής Υπηρεσίας 
του νομικού προσώπου με την επωνυμία «Δημοτικό 
Αθλητικό Κέντρο Φλώρινας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α)Του άρθρου 14του Ν. 2880/2001 (ΦΕΚ9/τ.Α/30.1.2001) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14993 


«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημοσίας Διοίκησης και άλλες διατάξεις». 

β) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του νόμου 2307/ 
1995 «Προσαρμογή νομοθεσίας αρμοδιότητας Υπουρ¬ 
γείου Εσωτερικών στις διατάξεις για τη Νομαρχιακή Αυ¬ 
τοδιοίκηση και άλλες διατάξεις». 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

δ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

στ) Των Π.Δ. 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημοσίου Τομέα», 37α«/1987(ΦΕΚ 11 /Α'/1987)>> Μερική 
επέκταση διατάξεων που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των 
Ο.Τ.Α. και προσαρμογή στις ρυθμίσεις του Ν. 1586/1986» 
και 22/1990 (ΦΕΚ 7/Α'/1990) «Μερική επέκταση διατάξεων 
που ισχύουν για τους Δημοσίους υπαλλήλους και τους 
υπαλλήλους των άλλων νομικών προσώπων δημ. δικαίου 
και στους υπαλλήλους των Ο.Τ.Α», όπως ισχύουν κάθε 
φορά, ζ) Των άρθρων 26Α και 203 του Δ.Κ.Κ. (Π.Δ. 410/ 
1995) όπως ισχύουν. 

η) Την 4417/13.5.2002 απόφασή μας που αναφέρεται 
στην έγκριση του Ο.Ε.Υ. του Ν.Π.Δ.Δ. με την επωνυμία 
«Δημοτικό Αθλητικό Κέντρο Φλώρινας». 

θ) Τις 8/2003 και 131/2003 αποφάσεις του Διοικητικού 
Συμβουλίου ΔΑΚ Φλώρινας και Δημοτικού Συμβουλίου 
Φλώρινας αντίστοιχα που αναφέρονται στην τροποποίη¬ 
ση Ο.Ε.Υ. του ΔΑΚ Φλώρινας. 

ι) Την 1/2/27.6.2003 γνωμοδότηση του Υπηρεσιακού 
Συμβουλίου. 

ια) Την 4196/20.7.2001 (ΦΕΚ 988/Β/2001) εξουσιοδοτι- 
κή απόφαση της Γ ενικής Γ ραμματέας Περιφέρειας, απο¬ 
φασίζουμε: 

Τροποποιούμε την 4417/13.5.2002 απόφασή μας ως 
προς τις θέσεις κατηγορίας ΔΕ που προβλέπονται στο 


άρθρο 3, ως εξής: 

ΚΑΤΗΓΟΡΙΑ ΔΕ 

Κλάδος Θέσεις Θέσεις 

Προβλεπόμενες Καλυφθείσες 

ΔΕ Διοικητικού - Λογιστικού 2 2 

ΔΕ Τεχνιτών-Ηλεκτρ/κών 1 1 

ΔΕ Τεχνιτών-Ξυλουργών 1 1 

ΔΕ Τεχνιτών - Συντηρητών 

κτιρίων 1 

ΣΥΝΟΛΑ 5 4 


Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου «Δημοτικό Αθλητικό Κέντρο Φλώρινας», το ύψος 
της οποίας δεν μπορεί να προσδιοριστεί επακριβώς. 

Κατά τα λοιπά ισχύει η 4417/13.5.2002 απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 18 Ιουλίου 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-♦- 

Αριθ. 24.201 (6) 

Σύσταση δημοτικού νομικού προσώπου με την επωνυμία 
«Κέντρο Ανοιχτής Προστασίας Ηλικιωμένων Δ.Δ. Μο¬ 
ναστηριού» στο Δήμο Χαλκηδόνας του Νομού Θεσσα¬ 
λονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του Ν. 2503/ 
1997. 

3. Την 29/2003 απόφαση του δημοτικού συμβουλίου 
Χαλκηδόνας που αφορά τη σύσταση του ανωτέρω νομι¬ 
κού προσώπου. 

4. Την απόφαση του Γ ενικού Γ ραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσεων 
και άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γ ραφείων των υπηρεσιών 
της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Κέντρο Ανοιχτής Προστασίας Ηλικιωμένων Δ.Δ. 
Μοναστηριού» στο Δήμο Χαλκηδόνας του Νομού Θεσσα¬ 
λονίκης. 

2. Σκοπός του υπό σύσταση Κ.Α.Π.Η. είναι η παροχή ια- 
τροκοινωνικής προστασίας στα ηλικιωμένα άτομα του 
Δημοτικού Διαμερίσματος Μοναστηριού ώστε αυτά να 
παραμένουν στην οικογένεια και τον τόπο τους. 

3. Πόροι του Νομικού Προσώπου είναι: 

α) Η ετήσια επιχορήγηση του δήμου Χαλκηδόνας ύψους 
3.000,00 € τουλάχιστον. 

β) Επιχορηγήσεις και κάθε άλλη παροχή του κράτους εί¬ 
τε απ’ ευθείας προς το νομικό πρόσωπο είτε προς τον δή¬ 
μο για το νομικό πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο. 

στ) Πρόσοδοι από την περιουσία του και 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

6. Με την απόφαση αυτή προκαλείται δαπάνη ύψους 

τουλάχιστον 3.000 € σε βάρος του Κ.Α 2.11,2 του προϋ¬ 
πολογισμού 2003 του Δήμου Χαλκηδόνας και θα προ¬ 
σαρμόζεται ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουλίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 7065 (7) 

Τροποποίηση της συστατικής πράξης της Δημοτικής Επι¬ 
χείρησης Τουριστικής - Πολιτιστικής Ανάπτυξης Δή¬ 
μου Τορώνης Ν. Χαλκιδικής». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. (Π.Δ. 
410/1984). 

2. Την 4510/1999 απόφασή μας, με την οποία συστήθη- 
κε η Δημοτική Επιχείρηση Τουριστικής - Πολιτιστικής 
Ανάπτυξης και κατασκευή Δήμου Τορώνης ΔΕΤΟ. 

3. Την 74/2003 απόφαση του Δήμου Τορώνης, με την 
οποία τροποποιεί την συστατική πράξη της Επιχείρησης. 

4. Την 5631/26.7.2000 (ΦΕΚ1339/Β/2000) απόφαση του 
Γενικού Γραμματέα Περιφερείας Κεντρικής Μακεδονίας 
«Ορισμός εισηγητών και μεταβίβαση εξουσίας υπογρα¬ 
φής, «Με εντολή Γ εν. Γ ραμματέα αποφάσεων, εγγράφων 
και άλλων πράξεων στο Γενικό Διευθυντή στους Προι- 
στατ. Δ/νσεων, Τμημάτων και Γ ραφείων, των υπηρεσιών 
της Περιφέρειας, αποφασίζουμε: 

Τροποποιείται η συστατική πράξη της ΔΕΤΟ ως προς 
την αύξηση του αρχικού κεφαλαίου συμμετοχής του Δή¬ 
μου σ’ αυτήν με το ποσό των 162.500 η οποία θα καλυφθεί 
από Δημοτικούς πόρους, για τον εκσυγχρονισμό και την 
αύξηση της δυναμικότητάς της, μέσω της αύξησης της 
ισχύος του ηλεκτροφωτισμού. 

Με την απόφαση αυτή προκαλείται δαπάνη 162.500 € 
εις βάρος του προϋπολογισμού του Δήμου Τορώνης, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 10 Ιουλίου 2003 

Με εντολή Γ ενικού Γ ραμματέα Περιφέρειας 

Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 7004/10/4 (8) 

Μεταβίβαση δικαιώματος υπογραφής με εντολή «ΔΙΕΥ¬ 
ΘΥΝΤΗ» στους Υποδιευθυντές και Τμηματάρχες της 
Διεύθυνσης Αστυνόμευσης Αερολιμένα Αθηνών. 

Ο ΔΙΕΥΘΥΝΤΗΣ ΤΗΣ Δ/ΝΣΗΣ ΑΣΤΥΝΟΜΕΥΣΗΣ 
ΑΕΡΟΛΙΜΕΝΑ ΑΘΗΝΩΝ 

Έχοντας υπόψη: 

1. Τις διατάξειςτου άρθρου 23παρ. 6του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α - 41). 


2. Τις διατάξειςτου άρθρου 29 Ατού Ν. 1558/1985 « Κυ¬ 
βέρνηση και Κυβερνητικά Όργανα » (Α - 137) το οποίο 
προστέθηκε με το άρθρο 27του Ν. 2081/1992 (Α -154) και 
τροποποιήθηκε με το άρθρο 1 παρ. 2 εδάφιο α' του Ν. 
2469/1977 (Α-38). 

3. Την ανάγκη της απλούστευσης των διαδικασιών, μεί¬ 
ωσης της αλληλογραφίας και εξασφάλισης της εύρυθ¬ 
μης και αποτελεσματικής λειτουργίας της Διεύθυνσης 
Αστυνόμευσης Αερολιμένα Αθηνών. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Μεταβιβάζουμε το δικαίωμα υπογραφής εγγράφων, 
διαταγών και αποφάσεων «ΜΕ ΕΝΤΟΛΗ ΔΙΕΥΘΥΝΤΗ» 
στους Υποδιευθυντές και Τμηματάρχες τμημάτων της Δι¬ 
εύθυνσης ως ακολούθως: 

Α. Στους Υποδιευθυντές που εποπτεύουν, συντονίζουν 
και ελέγχουντατμήματαπου αποτελούν εσωτερική διάρ¬ 
θρωση της Διεύθυνσης Αστυνόμευσης Αερολιμένα Αθη¬ 
νών, κατάλογο αρμοδιότητας σύμφωνα με την υφιστάμε¬ 
νη κάθε φορά διαταγή ανάθεσης σε αυτούς αρμοδιοτή¬ 
των ως ακολούθως: 

(1) Τις διαταγές με τις οποίες παρέχονται στα τμήματα 
της Διεύθυνσής μας, ερμηνευτικές οδηγίες ή απαντήσεις 
για συγκεκριμένες διατάξεις της νομοθεσίας, περί της έν¬ 
νοιας των οποίων δεν καταλείπονται αμφιβολίες ή καλύ¬ 
πτονται από προηγούμενη ενέργεια ή γνωμοδότηση ή νο¬ 
μολογία. 

(2) Τις συνήθεις διαταγές και λοιπά έγγραφα που απευ¬ 
θύνονται σε υπηρεσίες κατώτερες ή ισότιμες της Διεύ¬ 
θυνσης, αρμοδιότητας των τμημάτων που εποπτεύουν, 
καθώς και θέματα εκπαίδευσης του αστυνομικού προσω¬ 
πικού. 

(3) Τις συνήθεις διαταγές προς τα τμήματα της Διεύ¬ 
θυνσης Αστυνόμευσης Αερολιμένα Αθηνών, κοινοποιή¬ 
σεις και έγγραφα με τα οποία γνωστοποιείται η επιβολή 
πειθαρχικών ποινών (για επίδοση) και τελεσίδικων πει¬ 
θαρχικών ποινών για κράτηση αποδοχών και ενημέρωση 
ατομικών εγγράφων. 

(4) Τα έγγραφα με τα οποία δίδονται απαντήσεις σε επι¬ 
στολές - αναφορές - καταγγελίες - αιτήσεις και υπομνή¬ 
ματα Προσωπικού, Ιδιωτών, Συλλόγων - Σωματείων κ.λ.π. 
Εάν για τις περιπτώσεις αυτές απαιτείται λήψη απόφασης 
του Διευθυντού η απάντηση δίνεται μετά την απόφαση 
αυτή. 

(5) Τα έγγραφα σχετικά με πειθαρχικά παραπτώματα 
αστυνομικών άλλων υπηρεσιών. 

(6) Τις διαταγές επίδοσης δικογράφων (βουλευμάτων - 
κλητηρίων θεσπισμάτων - κλήσεων κατηγορουμένων), 
αποφάσεων Ποινικών Δικαστηρίων και παρακολούθησης 
της εξέλιξης ποινικών υποθέσεων αστυνομικών. 

(7) Τις διαταγές προς τα τμήματα της Διεύθυνσης μας 
για επίδοση αποφάσεων πειθαρχικών συμβουλίων σχετι¬ 
κά με την επιβολή ανωτέρων πειθαρχικών ποινών και των 
εγγράφων που αφορούν την θέση αστυνομικών στην κα¬ 
τάσταση της διαθεσιμότητας. 

(8) Τις αναρρωτικές άδειες όλου του προσωπικού της 
Διεύθυνσης μας, καθώς και τις κανονικές και βραχείες 
άδειες των υπηρετούντων σ’ αυτή αξιωματικών. 

(9) Την υπογραφή των φύλλων πορείας των μετατιθε- 
μένων και αποσπασμένων αστυνομικών. 

(10) Την κοινοποίηση διαταγών μετάθεσης, προαγω¬ 
γής, αναγνώριση συντάξιμου χρόνου και τη συμμετοχή 
αστυνομικών σε αθλητικές εκδηλώσεις. 

(11) Τις συνήθεις διαταγές που αφορούν τη λήψη μέ¬ 
τρων τάξης, τροχαίας και ασφάλειας κατά τις αφιξανα- 
χωρήσεις επισήμων προσώπων και κατά την πραγματο¬ 
ποίηση διαφόρων εκδηλώσεων πλην των περιπτώσεων 
εκείνων που αναφέρονται στις κινήσεις του Προέδρου 
της Δημοκρατίας, Προέδρου Κυβερνήσεως, Αρχηγών 
Κομμάτων, Προέδρου - Πρωθυπουργών και Μελών Ξένων 
Κυβερνήσεων. 

(12) Τις διαταγές που αφορούν τη διάθεση συνοδευτι¬ 
κών οχημάτων και των πληρωμάτων τους για τη συνοδεία 
χρηματαποστολών και λοιπών αξιών. 

(13) Την έκδοση αδείας προσωρινής κατοχής κυνηγετι¬ 
κού όπλου (άρθρο 2 παρ. 6 εδάφιο α'του Ν. 2168/1993 σε 
συνδυασμό με άρθρο 3 παρ. 1 εδάφιο α'της 3009/2/23-α' 
από 31-08-1994 απόφασης Υπουργού Δημόσιας Τάξης.) 

(14) Την αλληλογραφία σχετικά με τα υπηρεσιακά δελ¬ 
τία ταυτότητας των αστυνομικών και προσωρινών στοι¬ 
χείων βεβαιώσεων αστυνομικών. 

(15) Τις αφιξαναχωρήσεις αστυνομικού προσωπικού. 

(16) Την διαβίβαση των ατομικών εγγράφων. 

(17) Τα θέματα του πολιτικού προσωπικού. 

Β. Στον Τμηματάρχη Τμήματος Διοικητικής Υποστήρι¬ 
ξης ως εξής: 

(1) Τα υπηρεσιακά βιβλία του Τμήματος Διοικητικής 
Υποστήριξης. 

(2) Τις κανονικές και βραχείες άδειες Ανθυπαστυνόμων, 
Αρχιφυλάκων και Αστυφυλάκων του Τμήματος Διοικητι¬ 
κής Υποστήριξης. 

(3) Τις κοινοποιήσεις των ηθικών και υλικών αμοιβών 
όλου του προσωπικού της Διεύθυνσης. 

(4) Τα έγγραφα προς τα ταμεία για την χορήγηση δα¬ 
νείων όλου του προσωπικού της Διεύθυνσης. 

(5) Την διαβίβαση κλήσεων μάρτυρα για επίδοση στο 
αστυνομικό προσωπικό και τα έγγραφα προς τις δικαστι¬ 
κές αρχές σχετικά με την επίδοση των δικογράφων γενι¬ 
κά σε αστυνομικούς για όλο το προσωπικό της Διεύθυν¬ 
σης. 

(6) Τις καταστάσεις που αφορούν την ειδική αποζημίω¬ 
ση και τα νυχτερινά των αστυνομικών του Τμήματος Διοι¬ 
κητικής Υποστήριξης. 

Γ. Στον Τμηματάρχη Τμήματος Αστυνόμευσης ως εξής: 

(1) Τα υπηρεσιακά βιβλία του Τμήματος Αστυνόμευσης. 

(2) Τις κανονικές και βραχείες άδειες Ανθυπαστυνόμων, 
Αρχιφυλάκων και Αστυφυλάκων του Τμήματος Αστυνό¬ 
μευσης. 

(3) Τις καταστάσεις που αφορούν την ειδική αποζημίω¬ 
ση και τα νυχτερινά των αστυνομικώντου Τμήματος Αστυ¬ 
νόμευσης. 

(4) Τις υποβλητικές αναφορές δικογραφιών προς τον 
αρμόδιο Εισαγγελέα. 

(5) Τα διαβιβαστικά έγγραφα που αφορούν την επίδοση 
δικογράφων σε ιδιώτες και λοιπών εγγράφων του Δημο¬ 
σίου, Δικαστικών και Στρατιωτικών Αρχών. 

(6) Αντίγραφα του βιβλίου αδικημάτων και συμβάντων. 

(7) Την συνήθη αλληλογραφία με Δημόσιες Υπηρεσίες, 
Ο.Τ.Α. και λοιπούς φορείς για θέματα που αφορούν το ει¬ 
δικότερο αντικείμενο του τμήματός του. 

Δ. Στον Τμηματάρχη Τμήματος Τροχαίας ως εξής: 

(1) Τα υπηρεσιακά βιβλία του Τμήματος Τροχαίας. 

(2) Τις κανονικές και βραχείες άδειες Ανθυπαστυνόμων, 


Αρχιφυλάκων και Αστυφυλάκων του Τμήματος Τροχαίας. 

(3) Τις καταστάσεις που αφορούν την ειδική αποζημίω¬ 
ση και τα νυχτερινά των αστυνομικώντου Τμήματος Τρο- 
χαίας. 

(4) Την συνήθη αλληλογραφία με Δημόσιες Υπηρεσίες, 
Ο.Τ.Α. και λοιπούς φορείς για θέματα που αφορούντο ει¬ 
δικότερο αντικείμενο του τμήματός του. 

(5) Τις υποβλητικές αναφορές δικογραφιών προς τον 
αρμόδιο Εισαγγελέα. 

(6) Αντίγραφα του βιβλίου αδικημάτων και συμβάντων. 

Ε. Στον Τμηματάρχη Τμήματος Ασφαλείας ως εξής: 

(1) Τα υπηρεσιακά βιβλία του Τμήματος Ασφαλείας. 

(2) Τις κανονικές και βραχείες άδειες Ανθυπαστυνόμων, 
Αρχιφυλάκων καιΑστυφυλάκωντου Τμήματος Ασφαλείας. 

(3) Τις καταστάσεις που αφορούν την ειδική αποζημίω¬ 
ση και τα νυχτερινά των αστυνομικών του Τμήματος 
Ασφαλείας. 

(4) Τις υποβλητικές αναφορές δικογραφιών προς τον 
αρμόδιο Εισαγγελέα. 

(5) Αντίγραφα του βιβλίου αδικημάτων και συμβάντων. 

(6) Τις βεβαιώσεις περί απώλειας εγγράφων - αντικειμέ¬ 
νων. 

(7) Τα έγγραφα προς τις αρμόδιες υπηρεσίες σχετικά 
με την παράδοση ανευρεθέντων αντικειμένων. 

(8) Την συνήθη αλληλογραφία με Δημόσιες Υπηρεσίες, 
Ο.Τ.Α. και λοιπούς φορείς για θέματα που αφορούν το ει¬ 
δικότερο αντικείμενο του τμήματός του. 

Ε. Στον Τμηματάρχη Τμήματος Δίωξης Ναρκωτικών ως 
εξής: 

(1) Τα υπηρεσιακά βιβλία του Τμήματος Δίωξης Ναρκω¬ 
τικών. 

(2) Τις κανονικές και βραχείες άδειες Ανθυπαστυνόμων, 
Αρχιφυλάκων και Αστυφυλάκων του Τμήματος Δίωξης 
Ναρκωτικών. 

(3) Τις καταστάσεις που αφορούν την ειδική αποζημίω¬ 
ση και τα νυχτερινά των αστυνομικώντου Τμήματος Δίω¬ 
ξης Ναρκωτικών. 

(4) Τις υποβλητικές αναφορές δικογραφιών προς τον 
αρμόδιο Εισαγγελέα. (5) Αντίγραφα του βιβλίου αδικημά¬ 
των και συμβάντων. 

(6) Τα έγγραφα προς το Γενικό Χημείο του Κράτους για 
εξέταση ναρκωτικών ουσιών προς το Ταμείο Παρακατα¬ 
θηκών και Δανείων, των Οργανισμών Διαχείρισης Δημο¬ 
σίου Υλικού, την Ειδική Υπηρεσία Τελωνειακών Ερευνών 
και λοιπές υπηρεσίες για θέματα που αφορούν το ειδικό¬ 
τερο αντικείμενο του τμήματός του. 

Άρθρο 2 

Η κατά το προηγούμενο άρθρο της παρούσας απόφα¬ 
σης μεταβίβαση του δικαιώματος υπογραφής δεν απο¬ 
κλείει την παράλληλη άσκησή του από τον Διευθυντή της 
Διεύθυνσης Αστυνόμευσης Αερολιμένα Αθηνών αν κρίνει 
τούτο σκόπιμο, λόγω της φύσης και του περιεχομένου 
του εγγράφου ή της απόφασης ή αν εισηγούνταιτην υπο¬ 
γραφή αυτού οι αρμόδιοι Υποδιευθυντές ή Τμηματάρχες 
λόγω της ιδιαίτερης σπουδαιότητάς του. 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάτα, 25 Ιουνίου 2003 

Ο Διευθυντής 
ΔΗΜΗΤΡΙΟΣ ΤΣΙΟΥΒΑΡΑΣ 




14996 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\/ν.θ1.9Γ - β-ΓΠ3ίΙ: \λ/θ6ιτι351θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθοϋ 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 Θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθπίΘΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































